Държавен вестник, бр. 42, 2014 г., стр. 9

БРОЙ  42	
Д Ъ Р Ж А В Е Н  В Е С Т Н И К 	
СТР.  9  
(4) При оценката на проектните предложе-
ния оценителната комисия може да изисква 
допълнителна пояснителна информация или 
документ от кандидатите, като срокът за 
представянето им не може да бъде по-кратък 
от 5 работни дни. Тази възможност не може 
да води до подобряване на качеството на 
проектното предложение и до нарушаване 
на принципите по чл. 1, ал. 2 и чл. 10. 
(5) В случай че при оценката на конкрет-
но проектно предложение се установи, че с 
помощта, за която се кандидатства, ще бъде 
надхвърлен прагът на допустимите държавни/
минимални помощи, оценителната комисия 
намалява служебно размера на безвъзмезд-
ната финансова помощ до максимално до-
пустимия размер, като информира кандидата 
за извършената корекция. Тази корекция не 
може да води до подобряване на качеството 
на проектното предложение и до нарушаване 
на принципите по чл. 1, ал. 2 и чл. 10.
(6) Кандидатът може писмено да оттегли 
своето проектно предложение от оценителния 
процес, като в този случай оценителната 
комисия не разглежда оттегленото предло-
жение. Оттеглянето на предложението се 
записва в оценителния доклад.
Чл. 22. (1) В срока по чл. 19, ал. 3 или 4 
председателят на оценителната комисия пре-
дава на ръководителя на управляващия орган 
оценителен доклад, към който се прилагат:
1. списък на предложените за финанси-
ране проектни предложения, включително 
размерът на безвъзмездната финансова по-
мощ, която да бъде предоставена за всяко 
предложение;
2. списък с резервни проектни предложе-
ния, които успешно са преминали оценката, 
но за които не е достигнало финансиране;
3. списък на предложените за отхвърляне 
проектни предложения и основанието за 
отхвърлянето им;
4. списък на оттеглените по време на 
оценката проектни предложения;
5. копие на заповедта за определяне на 
състава на оценителната комисия и на запо-
ведите за промени в него, ако има такива;
6. декларации по чл. 18, ал. 4; 
7. разясненията, които са предоставяни 
на кандидатите преди представянето на 
проектните предложения, както и кореспон-
денцията, водена с кандидатите по време на 
оценителния процес;
8. оценителни таблици от всеки етап на 
оценката;
9. протоколи от отделните етапи на оцен-
ката, подписани от участвалите в съответния 
етап на оценка лица, по образец, утвърден 
от ръководителя на управляващия орган.
(2) В случаите на предварителен подбор 
в срока по чл. 19, ал. 5 лицата по чл. 15, 
ал. 7 изготвят доклад до ръководителя на 
управляващия орган, към който се прилагат:
1. списък на кандидатите, които се пред-
лага да бъдат поканени да подадат формуляр 
за кандидатстване;
2. списък на оттеглените по време на оцен-
ката концепции за проектни предложения;
3. списък на предложените за отхвърля-
не концепции за проектни предложения и 
основанието за отхвърлянето им;
4. копие на заповедта за определяне на 
състава на оценителната комисия и на запо-
ведите за промени в него, ако има такива;
5. декларации по чл. 18, ал. 4; 
6. разясненията, които са предоставяни 
на кандидатите преди представянето на кон-
цепциите за проектни предложения, както 
и кореспонденцията с кандидатите, водена 
по време на оценителния процес;
7. оценителни таблици от етапа на пред-
варителен подбор.
(3) Докладът по ал. 1 се подписва от 
председателя, секретаря и от всички члено-
ве на оценителната комисия, а докладът по 
ал. 2 – от лицата по чл. 15, ал. 7. 
(4) Получаването на докладите по ал. 1 и 2 
се удостоверява с дата и подпис.
Чл. 23. (1) В срок до 10 дни, след като 
получи оценителния доклад, въз основа на 
него и на докладите на наблюдателите по 
чл. 17, ал. 5 и 6, ръководителят на управля-
ващия орган издава мотивирано решение за:
1. одобряване на оценителния доклад и 
предоставяне на безвъзмездна финансова 
помощ по предложените проекти;
2. връщане на оценителния доклад за 
преразглеждане, като посочва основанията 
за това;
3. отхвърляне на оценителния доклад и за 
прекратяване на процедурата, като посочва 
основанията за това.
(2) Когато по съответната процедура се 
извършва предварителен подбор, в срока по 
ал. 1 ръководителят на управляващия орган 
издава мотивирано решение за приключ-
ване на етапа на предварителен подбор, с 
което се одобрява докладът и се допускат 
одобрените кандидати да подадат формуляр 
за кандидатстване, или за прекратяване на 
процедурата.
Чл. 24. (1) Решението по чл. 23, ал. 1, 
т. 1 съдържа:
1. списък на проектните предложения, одо-
брени за финансиране, включително размера 
на безвъзмездната финансова помощ, която 
да бъде предоставена за всяко предложение;
2. списък с резервни проектни предложе-
ния, които успешно са преминали оценката, 
но за които не е достигнало финансиране;